**Návrh**

**NARIADENIE VLÁDY**

## Slovenskej republiky

## z ... 2020,

**ktorým sa mení a dopĺňa nariadenie vlády Slovenskej republiky č. 51/2007 Z. z.,**

**ktorým sa ustanovujú požiadavky na uvádzanie osiva olejnín a priadnych rastlín na trh v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 51/2007 Z. z., ktorým sa ustanovujú požiadavky na uvádzanie osiva olejnín a priadnych rastlín na trh, v znení nariadenia vlády Slovenskej republiky č. 185/2010 Z. z., nariadenia vlády Slovenskej republiky č. 175/2011 Z. z. a nariadenia vlády Slovenskej republiky č. 218/2016 Z. z. sa mení a dopĺňa takto:

1. V prílohe č. 1 odsek 4 znie:

„(4) Porast musí byť prakticky bez akýchkoľvek škodcov, ktoré znižujú úžitkovosť a kvalitu množiteľského materiálu. Porast musí spĺňať požiadavky týkajúce sa karanténnych škodcov Európskej únie, regulovaných nekaranténnych škodcov a karanténnych škodcov chránenej zóny.10)

Výskyt regulovaných nekaranténnych škodcov na porastoch musí spĺňať tieto požiadavky:

|  |  |  |  |  |
| --- | --- | --- | --- | --- |
| **Huby a riasovky** | | | | |
| **Regulovaný nekaranténny škodca alebo jeho symptómy** | **Rod alebo druh rastliny na výsadbu** | **Najvyššia prípustná hodnota pre výrobu predzákladného osiva** | **Najvyššia prípustná hodnota pre výrobu základného osiva** | **Najvyššia prípustná hodnota pre výrobu certifikovaného osiva** |
| *Plasmopara halstedii* (Farlow) Berlese & de Toni [PLASHA] | Slnečnica ročná  *Helianthus annuus* L. | 0 % | 0 % | 0 % |

“.

Poznámka pod čiarou k odkazu 10 znie:

„10) Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016, s. 4).“.

1. V prílohe č. 2 časti I. odseky 5 až 7 znejú:

„(5) Osivo musí byť prakticky bez akýchkoľvek škodcov, ktoré znižujú úžitkovosť a kvalitu množiteľského materiálu.

Osivo musí spĺňať požiadavky týkajúce sa karanténnych škodcov Európskej únie, regulovaných nekaranténnych škodcov a karanténnych škodcov chránenej zóny.10)

(6) Osivo ľanu siateho (*Linum usitatissimum* L.) všetkých kategórii nesmie byť napadnuté v rozsahu viac ako 5 % *Alternaria linicola*, *Boeremia exigua var. linicola*, *Colletotrichium lini* a *Fusarium* spp.

(7) Výskyt regulovaných nekaranténnych škodcov na osive v danej kategórii musí spĺňať tieto požiadavky:

|  |  |  |  |  |  |
| --- | --- | --- | --- | --- | --- |
| **Huby a riasovky** | | | | | |
| **Regulované nekaranténne škodce alebo ich symptómy** | **Rod alebo druh rastliny na výsadbu** | **Najvyššia prípustná hodnota pre predzákladné osivo** | **Najvyššia prípustná hodnota pre základné osivo** | **Najvyššia prípustná hodnota pre certifikované osivo** |
| *Alternaria linicola* Groves & Skolko [ALTELI] | ľan siaty  *Linum usitatissimum* L. | 5 % | 5 % | 5 % |
| *Boeremia exigua var. linicola* (Naumov & Vassiljevsky) Aveskamp, Gruyter & Verkley [PHOMEL] | ľan siaty  Linum *usitatissimum* L. – rastlina určená na výsadbu | 1 % | 1 % | 1 % |
| *Boeremia exigua var. linicola* (Naumov & Vassiljevsky) Aveskamp, Gruyter & Verkley [PHOMEL] | ľan siaty  *Linum usitatissimum* L. – osivo | 5 % | 5 % | 5 % |
| *Botrytis cinerea* de Bary [BOTRCI] | ľan siaty, slnečnica ročná  *Helianthus annuus* L., *Linum usitatissimum* L. | 5 % | 5 % | 5 % |
| *Colletotrichum lini* Westerdijk [COLLLI] | ľan siaty  *Linum usitatissimum* L. | 5 % | 5 % | 5 % |
| *Diaporthe caulivora* (Athow & Caldwell) J.M. Santos, Vrandecic & A.J.L. Phillips [DIAPPC]  *Diaporthe phaseolorum* var. *sojae* Lehman [DIAPPS] | sója fazuľová *Glycine max* (L.) Merr | 15 % v prípade napadnutia komplexom Phomopsis | 15 % v prípade napadnutia komplexom Phomopsis | 15 % v prípade napadnutia komplexom Phomopsis |
| *Fusarium* (anamorfný rod) Link [1FUSAG]  okrem *Fusarium oxysporum* f. sp. *albedinis* (Kill. & Maire) W.L. Gordon [FUSAAL] a *Fusarium circinatum* Nirenberg & O’Donnell [GIBBCI] | ľan siaty  *Linum usitatissimum* L. | 5 % | 5 % | 5 % |
| *Plasmopara halstedii* (Farlow) Berlese & de Toni [PLASHA] | slnečnica ročná  *Helianthus annuus* L. | 0 % | 0 % | 0 % |
| *Sclerotinia sclerotiorum* (Libert) de Bary [SCLESC] | repica olejnatá  *Brassica rapa* L. var. silvestris (Lam.) Briggs, | najviac 5 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 | najviac 5 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 | najviac 5 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 |
| *Sclerotinia sclerotiorum* (Libert) de Bary [SCLESC] | repka olejka  *Brassica napus* L. *(partim),* slnečnica ročná *Helianthus annuus* L. | najviac 10 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 | najviac 10 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 | najviac 10 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 |
| *Sclerotinia sclerotiorum* (Libert) de Bary [SCLESC] | horčica biela  *Sinapis alba* L. | najviac 5 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 | najviac 5 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 | najviac 5 sklerócií alebo fragmentov sklerócií zistených laboratórnou skúškou reprezentatívnej vzorky každej dávky osiva s hmotnosťou určenou v prílohe č. 3 stĺpci 4 |

“.

1. Príloha č. 4 vrátane nadpisu znie:

„Príloha č. 4

k nariadeniu vlády č. 51/2007 Z. z.

**Zoznam preberaných a vykonávaných právne záväzných aktov Európskej únie**

1. Smernica Rady 2002/57/ES z 13. júna 2002 o obchodovaní s osivom olejnín a priadnych rastlín (Ú. v. ES L 193, 20. 7. 2002, Mimoriadne vydanie Ú. v. EÚ, kap. 3/zv. 36) v znení smernice Rady 2002/68/ES z 19. júla 2002 (Ú. v. ES L 195, 24. 7. 2002, Mimoriadne vydanie Ú. v. EÚ, kap. 3/zv. 36), smernice Komisie 2003/45/ES z 28. mája 2003 (Ú. v. EÚ L 138, 5. 6. 2003, Mimoriadne vydanie Ú. v. EÚ, kap. 3/zv. 39), smernice Rady 2003/61/ES z 18. júna 2003 (Ú. v. EÚ L 165, 3. 7. 2003, Mimoriadne vydanie Ú. v. EÚ, kap. 3/zv. 39), smernice Rady 2004/117/ES z 22. decembra 2004 (Ú. v. EÚ L 14, 18. 1. 2005), smernice Komisie 2009/74/ES z 26. júna 2009 (Ú. v. EÚ L 166, 27. 6. 2009), vykonávacej smernice Komisie (EÚ) 2016/11 z 5. januára 2016 (Ú. v. EÚ L 3, 6. 1. 2016), vykonávacej smernice Komisie (EÚ) 2016/317 z 3. marca 2016 (Ú. v. EÚ L 60, 5. 3. 2016) a vykonávacej smernice Komisie (EÚ) 2020/177 z 11. februára 2020 (Ú. v. EÚ L 41, 13.2.2020).

2. Rozhodnutie Rady 2003/17/ES zo 16. decembra 2002 o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách (Ú. v. ES L 8, 14. 1. 2003, Mimoriadne vydanie Ú. v. EÚ, kap. 3/zv. 38) v znení rozhodnutia Rady z 26. mája 2003 (Ú. v. EÚ L 141, 7.6.2003; Mimoriadne vydanie Ú. v. EÚ, kap. 3/zv. 39), nariadenia rady (ES) č. 885/2004 z 26. apríla 2004 (Ú. v. EÚ L 168, 1.5.2004), rozhodnutia Rady 2005/834/ES z 8. novembra 2005 (Ú. v. EÚ L 312, 29.11.2005), nariadenia Rady (ES) č. 1791/2006 z 20. novembra 2006 (Ú. v. EÚ L 363, 20.12.2006), rozhodnutia Rady 2007/780/ES z 26. novembra 2007 (Ú. v. EÚ L 314, 1.12.2007), rozhodnutia Európskeho parlamentu a Rady č. 1105/2012/EÚ z 21. novembra 2012 (Ú. v. EÚ L 328, 28.11.2012), nariadenia Rady (EÚ) č. 517/2013 z 13. mája 2013 (Ú. v. EÚ L 158, 10.6.2013) a rozhodnutia Európskeho parlamentu a Rady (EÚ) 2018/1674 z 23. októbra 2018 (Ú. v. EÚ L 284, 12.11.2018).

3. Rozhodnutie Komisie 2004/266/ES zo 17. marca 2004 o schválení nezmazateľného označovania predpísaných údajov na obaloch osiva krmovín (Ú. v. EÚ L 83, 20. 3. 2004, Mimoriadne vydanie Ú. v. EÚ, kap. 3/zv. 43).

4. Rozhodnutie Komisie 2004/842/ES z 1. decembra 2004 o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov (Ú. v. EÚ L 362, 9. 12. 2004) v znení vykonávacieho rozhodnutia Komisie (EÚ) 2016/320 z 3. marca 2016 (Ú. v. EÚ L 60, 5.3.2016).

5. Nariadenie Komisie (ES) č. 217/2006 z 8. februára 2006, ktorým sa ustanovujú pravidlá uplatňovania smerníc Rady 66/401/EHS, 66/402/EHS, 2002/54/ES, 2002/55/ES a 2002/57/ES, pokiaľ ide o povolenie pre členské štáty umožniť dočasné obchodovanie s osivom, ktoré nespĺňa minimálne požiadavky na klíčivosť (Ú. v. EÚ L 38, 9. 2. 2006).

6. Smernica Komisie 2008/124/ES z 18. decembra 2008, ktorou sa obmedzuje uvádzanie osiva určitých druhov krmovín a olejnín a priadnych rastlín na trh na osivo, ktoré bolo úradne uznané ako základné osivo alebo certifikované osivo (kodifikované znenie) (Ú. v. EÚ L 340, 19. 12. 2008).“.

**Čl. II.**

Toto nariadenie vlády nadobúda účinnosť 1. júla 2020.